Լևոն Բարսեղյան

Լևոն Հրանտի Բարսեղյան (, Երևան), ակնաբույժ, բժշկական գիտությունների դոկտոր, պրոֆեսոր գիտությունների վաստակավոր գործիչ, Ռուսաստանի բժշկատեխնոլոգիական գիտությունների ակադեմիայի (ՌԲՏԳԱ) իսկական անդամ, ՀՀ ԲԳԱ իսկական անդամ, Բնական գիտությունների եվրոպական ասոցիացիայի իսկական անդամ, Ակնաբույժների համաշխարհային ասոցիացիայի անդամ։

Կենսագրություն 
Լևոն Բարսեղյանը ծնվել է 1937 թվականին, Երևանում։ 1960 թվականին ավարտել է Երևանի բժշկական ինստիտուտի բուժպրոֆիլակտիկ ֆակուլտետը։ 1972 թվականին պաշտպանել է թեկնածուական թեզը՝ «ԷՌԳ-ը հիպերտոնիկ հիվանդության ժամանակ» թեմայով։ 1983 թվականին պաշտպանել է «Աչքի տեսողական-նյարդային ապարատի ախտահարումների ախտորոշումը` ըստ տեսողական համակարգի բիոպոտենցիալների հաճախական անալիզի տվյալների» թեմայով դոկտորական ատենախոսությունը։ Գիտական ավելի քան 170 աշխատանքի հեղինակ է։

Երկար տարիներ ղեկավարել է թիվ 8 հիվանդանոցի ակնաբուժական կլինիկան և ՀՀ ԱՆ Առողջապահության ազգային ինստիտուտի աչքի հիվանդությունների ամբիոնը։

Ծանոթագրություններ 

Հայ ակնաբույժներ
1937 ծնունդներ
2014 մահեր
Բժշկական գիտությունների դոկտորներ
Երևանի պետական բժշկական համալսարանի շրջանավարտներ
Հայ պրոֆեսորներ